Eurostat: România, singurul stat membru UE unde aproape un sfert din populaţie trăieşte în locuinţe fără toaleta în interior.
Date Eurostat: România se clasează pe ultimul loc în UE privind locuințele cu toaleta în interior. În România, aproape un sfert din populaţie trăieşte în locuinţe fără toaleta în interior.
Potrivit datelor publicate, miercuri, de Eurostat, ponderea locuinţelor din țara noastră care nu au o toaletă în interior este de peste zece ori mai mare decât media din Uniunea Europeană.În 2019, aproximativ 2,0% dintre oamenii din UE locuiau într-o locuință fără propria toaletă interioară. Aceasta reprezintă o scădere de 1,7 puncte procentuale comparativ cu anul 2010 (3,7%).Conform datelor Eurostat, statele membre UE care se situează în coada clasamentului la acest capitol sunt: România (24,2%), Bulgaria (13,7%), Lituania (10%), Letonia (8,7%), Estonia (4,7%) şi Ungaria (3,1%).